પાટીદાર અનામત આંદોલનના એક જુથ દ્વારા પાટીદાર શહીદ યાત્રા શરૂ કરવામાં આવી હતી. દિલીપ સાબવાએ શરૂ કરેલી આ યાત્રા રવિવારના રોજ અમદાવાદ ખાતે હતી અને ત્યારે જ હાર્દિકે આમરણ ઉપવાસની જાહેરાત કરી છે. જ્યારે કે બીજી તરફ હાર્દિક ધારાસભ્યો અલ્પેશ ઠાકોર અને જીજ્ઞેશ મેવાણી સાથે અવારનવાર આંદોલનોમાં જોડાય છે. ત્યારે આ બંને હાર્દિકના ઉપવાસ આંદોલનમાં સાથ આપશે કે કેમ એ પણ ચર્ચાનો વિષય બન્યો છે.